รวบหนุ่มกลัดมัน เพิ่งพ้นโทษ บุกงัดบ้านแม่ม่าย ปลุกปล้ำข่มขืน 
หนุ่ม 33 กลัดมัน เพิ่งพ้นโทษ บุกงัดหน้าต่างบ้านแม่ม่ายวัย 52 ปีที่อ.ชำนิ บุรีรัมย์ ปล้ำจะข่มขืน แต่เหยื่อขัดขืน เลยโมโหทั้งตบ ต่อย กระชากผม ก่อนเดินเท้าข้ามเขตหนีไปโคราช ตำรวจตามรวบได้ จ่อแจ้ง 4 ข้อหาหนักวันที่ 13 พ.ค.63 พ.ต.อ.สมชัย โสภณปัญญาภรณ์ ผกก.สภ.ชำนิ อ.ชำนิ จ.บุรีรัมย์ นำตัวนายพงษ์เทพ หมั่นนึก หรือเทพ อายุ 33 ปี อยู่บ้านเลขที่ 134 หมู่ 4 ต.หนองปล่อง อ.ชำนิ ที่เพิ่งพ้นโทษจากเรือนจำมาไม่นาน มาสอบสวนหลังก่อเหตุบุกงัดหน้าต่างเข้าไปข่มขืน นางใส (นามสมมติ) อายุ 52 ปี ในพื้นที่ อ.ชำนิ ขณะนอนหลับอยู่ในห้องคนเดียว แต่เหยื่อต่อสู้ ทำให้ข่มขืนไม่สำเร็จ เป็นเหตุให้นายพงษ์เทพไม่พอใจทำร้ายทั้งตบ ต่อย กระชากผม บีบคอ พร้อมกับข่มขู่จะฆ่ายกครัว หากนำเรื่องไปแจ้งความ แล้วหลบหนีไป เหตุเกิด เวลาประมาณ 24.00 น. วันที่ 6 พ.ค. ที่ผ่านมาต่อมา ตำรวจ สภ.ชำนิ ไปตามจับตัวได้ระหว่างหารับจ้างอยู่ที่ อ.ครบุรี จ.นครราชสีมา โดยนายพงษ์เทพ ให้การสารภาพกับ ผกก. สภ.ชำนิ ว่าเป็นคนก่อเหตุจริง แต่ไม่ได้ข่มขืน และได้เดินเท้าหลบหนีลัดเลาะไปตามเส้นทางจาก อ.ชำนิ ไป อ.ปะคำ แล้วไปหารับจ้างในเขต อ.ครบุรี จ.นครราชสีมา มีน้ำดื่มและบะหมี่กึ่งสำเร็จรูปประมาณ 30 ห่อ ติดตัวด้านนางหนุน อายุ 60 ปี แม่ของนายพงษ์เทพ กล่าวว่า หลังเกิดเหตุก็ไม่พบลูกเลย พอรู้ว่าตำรวจตามตัวได้แล้ว ดีใจที่เห็นหน้าลูก เพราะถ้าหลบหนีไปจะกินจะนอนอย่างไร ตนเป็นแม่ถึงอย่างไรก็ห่วงลูกอย่างไรก็ตาม หลังสอบสวน ตำรวจเตรียมแจ้ง 4 ข้อหา ได้แก่พยายามข่มขืน อนาจาร บุกรุกเคหสถานในเวลากลางคืน และข้อหาฝ่าฝืนเคอร์ฟิว
หนุ่ม 33 กลัดมัน เพิ่งพ้นโทษ บุกงัดหน้าต่างบ้านแม่ม่ายวัย 52 ปีที่อ.ชำนิ บุรีรัมย์ ปล้ำจะข่มขืน แต่เหยื่อขัดขืน เลยโมโหทั้งตบ ต่อย กระชากผม ก่อนเดินเท้าข้ามเขตหนีไปโคราช ตำรวจตามรวบได้ จ่อ
ข่มขืนแม่ม่าย,จับพยายามข่มขืน,งัดหน้าต่างข่มขืน,ออกคุกข่มขืน,ข่มขืน บุรีรัมย์,ข่าวทั่วไป